CELEX: C2007/042/23
Language: et
Date: 2007-02-24 00:00:00
Title: Kohtuasi C-516/06: Euroopa Ühenduste Komisjoni 20. detsembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 27. septembri 2006.  aasta otsuse peale kohtuasjas T-153/04: Euroopa Ühenduste Komisjon versus Ferriere Nord SpA

24.2.2007   
            
            
               ET
            
            
               Euroopa Liidu Teataja
            
            
               C 42/14
            
         Euroopa Ühenduste Komisjoni 20. detsembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 27. septembri 2006. aasta otsuse peale kohtuasjas T-153/04: Euroopa Ühenduste Komisjon versus Ferriere Nord SpA
   (Kohtuasi C-516/06)
   (2007/C 42/23)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: V. Di Bucci ja F. Amato)
   
      Teine menetluspool: Ferriere Nord SpA
   Hageja nõuded
   
               —
            
            
               Tühistada vaidlustatud kohtuotsus osas, milles tunnistatakse vastuvõetavaks Ferriere Nord'i hagi komisjoni 5. veebruari 2004. aasta kirjas ja 13. aprilli 2004. aasta faksis sisalduvate otsuste tühistamiseks;
            
         
               —
            
            
               tunnistada Ferriere Nord'i poolt vaidlustatud otsuste tühistamiseks esitatud hagi vastuvõetamatuks ning jätta hagi seetõttu rahuldamata;
            
         
               —
            
            
               mõista välja Ferriere Nord'ilt kohtukulud koos kuludega esimeses kohtuastmes.
            
         Väited ja peamised argumendid
   Esimese Astme Kohtu 27. septembri 2006. aasta otsus kohtuasjas T-153/04: Ferriere Nord SpA v. Euroopa Ühenduste Komisjon rikub osas, milles see tunnistab vastuvõetavaks esimeses kohtuastmes esitatud hagi, EÜ artikli 230 esimest lõiget koosmõjus EÜ artikliga 249, mis puudutavad sellise õigusakti mõiste tõlgendamist, mille puhul võib kohtusse pöörduda, on põhjendamata või põhineb ebaõigetel järeldustel ning selle tegemiseks puudus Esimese Astme Kohtul pädevus.
   Esimese Astme Kohus ei ole tõendanud, et vaidlustatud otsused tekitasid siduvaid õiguslikke tagajärgi, mis kahjustasid esimese kohtuastme hageja huve ning tõid seeläbi kaasa tema õigusliku seisundi märkimisväärse muutuse. Esimese Astme Kohus lähtus vastuvõetavuse üle otsustamisel samuti põhjendamatust oletusest, et vaidlustatud otsuste õiguspärasuse eeldus tekkis esimeses astmes. Viimasena, Esimese Astme Kohus on ületanud talle asutamislepinguga antud pädevust.